**ՀԻՄՆԱՎՈՐՈՒՄ**

**(ՆԳՆ հասարակական խորհուրդում ներգրավման վերաբերյալ)**

Հանդիսանալով «Իքս-Դրայվ ավտո-մոտո սպորտդպրոց» ավտոդպրոցի հիմնադիր տնօրեն՝ մշտապես առնչվել եմ ՆԳՆ հաշվառման-քննական ստորաբաժանումների աշխատանքային գործունեության հետ:

«Իքս-Դրայվ ավտո-մոտո սպորտդպրոց» ավտոդպրոցը իր 14 մասնաճյուղերով հանդիսանում է ՀՀ-ում գործող ամենախոշոր ավտոդպրոցների ցանցը: Իքս-Դրայվ ավտոդպրոցի բացառիկությունը կայանում է նաև նրանում, որ վարորդի թեկնածուներին հնարավորություն է ընձեռնվում իրենց ցանկությամբ ուսուցանելու վարորդական իրավունքի վկայականի բոլոր կարգերի և ենթակարգերի տեսական և գործնական քննություններին պատրաստվելու համար նախատեսված ուսումնական ծրագրերով, ինչպես նաև գործնական վարում իրականացնել ավտոդպրոցի հաշվեկշռում գտնվող համապատասխան կատեգորիայի տրանսպորտային միջոցով: Ավտոդպրոցը հանդիսանում է ՀՀ տարածքում գործող միակ մասնագիտացված կազմակերպությունը, որը առաջարկում է վարորդական հմտությունների բարձրացման դասընթացներ, հակավթարային կառավարման, ձմեռային վարման, էքստրեմալ վարման, ուղեկցման և պաշտպանական վարման դասընթացներ:

Գործունեության առանձին ճյուղ է հանդիսանում համագործակցությունը Պաշտպանության նախարարության հետ: «Իքս-Դրայվ ավտո-մոտո սպորտդպրոց» ավտոդպրոցի միջոցով է համալրվում ՀՀ ԶՈՒ կարիքների համար զորակոչային տարիքի «C» կարգի վարորդ-մեխանիկների ամբողջ անձնակազմը:

ՆԳՆ հաշվառման-քննական ստորաբաժանումների հետ համագործակցությունը դրսևորվում է ինչպես ավտոդպրոցի շրջանավարտների կողմից տարբեր հաշվառման-քննական ստորաբաժանումներում տեսական և գործնական քննություններին մասնակցելու ընթացքում տեղ գտած տարբեր վիճելի իրավիճակների քննարկման, նման իրավիճակների վերլուծության, իրավական կարգավորումների անհրաժեշտության հիմնավորման, անհրաժեշտ լուծումների առաջարկման, տեխնիկական բնույթի խոչընդոտների վեր հանման և դրանց վերացման ուղղությամբ առաջարկների ներկայացման, համատեղ քննարկումների ընթացքում կոնստրուկտիվ ակտիվության ցուցաբերման, առաջարկությունների օբյեկտիվ և անաչառ գնահատման մեջ: Նախկինում «Իքս-Դրայվ» ավտոդպրոցի և ՀՀ Ոստիկանության հաջող համագործակցության և համատեղ քննարկումների արդյունք է հանդիսանում վարորդական իրավունքի համար անցկացվող տեսական քննության հարցաշարերի լրամշակման, վիճելի և ծուղակ հանդիսացող հարցերի հարցաշարից հեռացման, քննական հարցերի քանակի կրկնապատկման, որոշ կատեգորիաների վարորդների թեկնածուների համար գործնական վարման քննության կարգի փոփոխության, մասնավորապես՝ միայն իրական երթևեկության պայմաններում իրականացման վերաբերյալ օրենսդրական նախաձեռնությունները, ինչը մարմնավորվել է ՀՀ կառավարության 26 մարտի 2020 թվականի N 385-Ն որոշման մեջ համապատասխան փոփոխություններ և լրացումներ կատարելու մեջ: Համագործակցության կարևորությունը կայանում է ավտոդպրոցի շրջանավարտ վարորդի թեկնածուների տարբեր հաշվառման-քննական ստորաբաժանումներում տեսական և գործնական քննություններին մասնակցելու մասին ամենօրյա արձագանքների առկայության պարագայում կատարվող վերլուծության և դրա վրա հիմնվելով օրինաչափությունների հայտնաբերման մեջ: Դրանք պետական պատկան մարմիններին ներկայացնելու և համապատասխան արձագանքի պարագայում հնարավոր է դառնում կայացնել խնդիրների վերջնական լուծումն ապահովող կառուցողական որոշումներ:

Դառնալով ՆԳՆ հասարակական խորհրդի անդամ, ունենալով վերը նշված փորձառությունը և ղեկավարվելով ՀՀ վարչապետի անհատ-պետություն համագործակցության խորացման և համընդգրկուն դարձնելու հանձնարարականով՝ ապահովելու եմ համագործակցությունը ինչպես նույնաբովանդակ գործառույթ իրականացնող այլ կազմակերպությունների, այնպես էլ երթևեկության կազմակերպման բնագավառում ներգրավված տարբեր հասարակական կազմակերպությունների և ֆիզիկական անձանց հետ՝ ապահովելով անհատ-պետություն արդյունավետ համագործակցությունը, որի արդյունքում երթևեկության կազմակերպման արդիական ձևաչափերը և վարորդների երթևեկության կուլտուրան կհամապատասխանեցվեն միջազգային չափորոշիչներին:

ՆԳՆ հասարակական խորհրդում իմ գործունեության արդյունքում հաշվառման-քննական ստորաբաժանումների գործունեությունը դառնալու է էլ ավելի թափանցիկ և կոռուպցիոն դրսևորումներից զերծ: Կրճատվելու են քննությունների հանձնման համար կուտակված հերթերը, առավել թափանցիկ և վերահսկելի է դառնալու գործնական քննությունների անցկացման գործընթացը, բացառվելու է քննություն ընդունող պետական պաշտոնյաների կողմից քննական գործընթացներին միջամտելու հնարավորությունը: Լինելով երթևեկության կազմակերպման մասնագետ՝ առաջարկություններ եմ ներկայացնելու տարբեր տրանսպորտային հանգույցների երթևեկության սխեմաների փոփոխության, տրանսպորտային հոսքերի թեթևացման համար։ Իրականացվող վերլուծության վրա հիմնվելով՝ առավել բարձր վթարայնությամբ տեղամասերում երթևեկության սխեմաների փոփոխության և երթևեկության կազմակերպման լրացուցիչ միջոցների կիրառման արդյունքում նշված տեղամասերում վթարայնության մակարդակի իջեցման միջոցով ապահովվելու է երթևեկության անվտանգության ապահովման բարձր մակարդակ: Կրճատվելու է ճանապարհատրանսպորտային պատահարների քանակը, դրանց արդյունքում մահացած և մարմնական վնասվածք ստացած քաղաքացիների քանակը, տուժողների ստացած մարմնական վնասվածքների ծանրության աստիճանը, ինչպես նաև ավտոմեքենաներին և այլ գույքին հասցվող նյութական վնասը։