**Ոստիկանության վերջին 3 տարիների գործունեությունը հաշվառման-քննական ստորաբաժանումների բնագավառում**

Սկսած 2020 թվականից ոստիկանության հաշվառման-քննական ստորաբաժանումները անընդհատ գործունեություն են ծավալել տեղի ունեցող աշխարհաքաղաքական փոփոխությունների, իրավական նորարարությունների և ստեղծված իրավիճակում քաղաքացիներին մատուցվող ծառայությունների անընդհատ մատուցման ապահովման և սպասարկմա բարձր որակի ապահովման ուղղությամբ:

2020 թվականին վարորդական վկայական ստանալու համար անցկացվող տեսական քննությունների հարցաշարերը բաղկացած էին մոտ վեց հարյուր տեսական հարցերից, ինչը հնարավորություն էր տալիս վարորդի թեկնածուին առանց տեսական գիտելիքներ ստանալու, առկա հարցաշարի հարցերի հարցերի պատասխանները սովորելով (անգիր անելով) հաղթահարել տեսական քննությունը: Ստեղծված իրավիճակը փոխելու համար նախաձեռնվել է հարցաշարի լրամշակման, վիճելի հարցերի հարցաշարարից հեռացման, հարցերի քանակի կրկնապատման գործընթացը: Արդյունքում հարցաշարի հարցերի քանակը դարձել է մոտ հազար երկու հարյուր, ներառվել են ծուղակ չենթադրող և գիտելիքների իմացության վրա պատասխան ենթադրող հարցեր: Վերջինիս հաշվառմամբ, ներկայումս գրեթե անհնարին է առանց տեսական հիմնավոր գիտելիքների տեսական քննության հաղթահարումը:

Նույն ժամանակահատվածում, կապված ՀՀ-ում ավտոմեքենա վարող Իրանի քաղաքացիների, Սիրիայից պատերազմի հետևանքով ներգաղթածների, այլ օտարերկրացիների բազմաթիվ դիմումները հաշվի առնելով, ոստիկանության կողմից նախաձեռնվել է տեսական քննության հարցաշարը բացի ռուսերենից նաև անգլերեն, արաբերեն և պարսկերեն թարգմանելու գործընթաց: Արդյունքում, ներկայումս վարորդի թեկնածուները կարող են տեսական քննությունը հանձնել հայերեն, ռուսերեն, անգլերեն, արաբերեն և պարսկերեն լեզուներով, ինչը ավելորդ անհարմարություններից ազատում է բազմաթիվ վարորդի թեկնածուների:

2021 թվականին գործնական քննությունները անցկացվում էին ավտոդրոմներում: Բազմաթիվ անհատներ և կազմակերպություններ Ճանապարհային ոստիկանության ավտոդրոմների նմանությամբ (երբեմն՝ գրեթե նույնությամբ) փակ տարածքները կահավորել էին նույն ճանապարհային նշաններով, ինչը հնարավորություն էր տալիս վարորդի թեկնածուներին գործնական քննության ընթացքում հմուտ վարել ավտոմոբիլը ավտոդրոմում: Ստեղծված իրավիճակը հնարավորություն չէր ընձեռնում գործնական քննություն ընդունողին օբյեկտիվ գնահատել վարորդի թեկնախուի գործնական վարման հմտությունները: Արդյունքում ավտոդրոմում գործնական քննությունը դրական հանձնած, հաղթահարած և վարորդական վկայական ստացած անձը իրական երթևեկության պայմաններում չէր կարողանում հմուտ կողմնորոշվել՝ իրական վտանգ ստեղծելով ինչպես իր, այնպես էլ երթևեկության այլ մասնակիցների համար: Իրավիճակը բացասական էր անդրադառնում նաև Ճանապարհային ոստիկանության հեղինակության վրա, քանի որ փաստացի հաշվառման-քննական ստորաբաժանումներում քննությունները օրենսդրությամբ սահմանված ընթացակարգով հաղթահարած և վարորդական վկայական ստացած անձը փաստացի չուներ վարորդի հմտություններ, ինչը ստեղծում էր կոռուպցիոն ռիսկերի գոյության պատրանք՝ քննությունները ձևական անցկացնելու կամ առհասարակ չանցկացնելու ձևով: Նախաձեռնված օրենսդրական փոփոխությունների արդյունքում (ՀՀ կառավարության 2020 թ. 385-Ն որոշում) «B» կարգի վարորդական վկայականի համար անցկացվող գործնական քննությունը (առհասարակ անցկացվող գործնական քննությունների մոտ 90 տոկոսը) ներկայումս անցկացվում է իրական երթևեկության պայմաններում, իսկ գործնական քննության որոշ հարցեր վերաբերվում են վարորդի ունեցած գործնական հմտություններին և ավտոմեքենայի մասին ունեցած գիտելիքներին: Վարորդի թեկնածուի գիտելիքներն ու հմտությունները օբյեկտիվ գնահատելու համար երկարացվել է նաև գործնական քննության տևողությունը: Արդյունքում վարորդական վկայական ստացած անձը ունի տեսական գիտելիքներ և հմուտ կողմնորոշվում է իրական երթևեկության պայմաններում՝ ապահովելով երթևեկության անվտանգության բարձր մակարդակ։

Նույն ժամանակահատվածում խնդիր էր առաջացել նաև ավտոմեքենաների գրանցման բնագավառում: Մասնավորապես՝ Հայաստանի Հանրապետությունում մաքսազերծման ավելի ցածր սակագների գոյության պայմաններում Ռուսաստանի Դաշնության, Ղրղզստանի և Ղազախստանի բազմահազար քաղաքացիներ ավտոմեքենաներ էին ձեռք բերում Հայաստանի Հանրապետությունում և հայկական ազգային հաշվառման համարանիշերով տեղափոխում և շահագործում վերը նշված երկրների տարածքում: Ստեղծվել էր իրավիճակ, երբ հնարավոր հայկական ազգային համարանիշերով ավտոմեքենաները անվերահսկելի էին դառնում նշված երկրներում՝ կատարելով տարբեր բնույթի իրավախախտումներ և խուսափելով պատասխանատվությունից: Մասնավորապես՝ միայն Ղազախստանի տարածքում շահագործվում էին մոտ քսան հազար հայկական հաշվառման համարանիշով ավտոմեքենաներ: Իրավիճակի հանգուցալուծման համար բազմաթիվ տարբեր ձևաչափերի քննարկումների արդյունքում նախաձեռվել է օրենսդրական փոփոխություն, ինչի արդյունքում ՀՀ կառավրության 2010 թ. 1251-ն որոշման մեջ կատարված փոփոխությունների հետևանքով Հայաստանի Հանրապետության տարածքում ավտոմեքենայի հաշվառումը օտարերկրացիների համար հնարավոր է միայն կացության կարգավիճակի առկայության և գրանցում ունենալու պայմաններում: Ձեռնարկված փոփոխությունը անմիջապես լուծեց անլուծելի թվացող խնդիրը թե Հայաստանի Հանրապետության և թե նշված երկրների իշխանությունների համար:

Ժամանակակից տեխնոլոգիաների և համացանցի հնարավորությունների զարգացմանը զուգահեռ ոստիկանությունը բախվեց նոր եղանակով կատարվող իրավախախտումների։ Մասնավորապես, շուրջ երեք տարի առաջ հանրապետությունում ի հայտ եկավ շորթման նոր ձև․ կայանած ավտոմեքենաների վրայից գողանում էին հաշվառման համարանիշերը և թողնում Telegram հավելվածի կոնտակտային տվյալներ կապ հաստատելու համար։ Օգտվելով տվյալ կոնտակտը վերահսկելու անհնարինությունից՝ հանցավորները հեռախոսազանգի ընթացքում պահանջում էին մեծ գումարներ հաշվառման համարանիշերը վերադարձնելու համար։ Գումարը չտրամադրելու դեպքում համարանիշը չէր վարադարձվում և քաղաքացին ստիպված էր լինում դիմել Ճանապարհային ոստիկանություն նոր համարանիշեր ստանալու համար՝ վճարելով զգալի գումարներ։ Բարդությունը կայանում էր նրանում, որ գործող իրավակարգավորումների ուժով անձին հնարավոր չէր տրամադրել նույն տառաթվային համադրությամբ համարանիշը։ Հաշվի առնելով, որ երբեմն հափշտակվում էին «մեծ պահանջարկ ունեցող» և «ցանկալի» տեսակի հաշվառման համարանիշեր և դրանք հնարավոր չէր լինում նորից տրամադրել, երբեմն քաղաքացիներին հասցվում էր զգալի նյութական վնաս։ Երևույթը գնալով մասսայական էր դառնում, քանի որ տվյալ տեսակի հանցագործությունների բավականին ցածր տոկոս էր բացահայտվում։ Ստեղծված իրավիճակում անհրաժեշտ էր արագ և արդյունավետ որոշումներ կայացնել։ Ճանապարհային ոստիկանության առաջարկած օրենսդրական փոփոխության ուժով գողացված համարանիշի փոխարեն տրամադրվում է նույն տառաթվային համադրությամբ հաշվառման համարանիշ։ Տարբերությունը նախկին համարանիշի հետ կայանում է միայն նրանում, որ նոր տրամադրված համարանիշի վրա նշում է կատարվում փոքր չափսի արաբական թվի տեսքով, օրինակ՝ «1»։ Տվյալ լուծումը արմատապես փոխեց ստեղծված իրավիճակը և հափշտակված հաշվառման համարանիշի համար գումար վճարելը դարձավ անիմաստ՝ միաժամանակ աննպատակահարմար դարձնելով դրա հափշտակումը։ Ներկայումս նման տեսակի իրավախախտում գրեթե չի հանդիպում և դա միանշանակ ոստիկանության, մասնավորապես ճանապարհային ոստիկանության և հաշվառման-քննական ստորաբաժանումների համակարգված աշխատանքի և ստեղծված իրավիժակին չուշացած արձագանքի հետևանքն է։

COVID-19 համաճարակի հետևանքով ժամանակավոր դադարեցվեց պետական հիմնարկների կողմից քաղաքացիներին ծառայություններ մատուվելու գործընթացը։ Պետական հիմնարկների վերաբացումից հետո դրանք, գրեթե բոլորը, բախվեցին քաղաքացիների կուտակումների, հերթերի և դրանց հետևանքով առաջացող դժոհությունների հետ։ Բացառություն չէին կազմում նաև Ճանապարհային ոստիկանության հաշվառման-քննական ստորաբաժանումները։ Ստեղծված իրավիճակի բարդությունը կայանում էր նրանում, որ քաղաքացիների կուտակումները, հերթերը կարող էին դառնալ նոր համաճարակի պատճառ։ Խնդրին լուծում տալու համար հանրապետության հաշվառման-քննական ստորաբաժանումներ այցելելու համար սահմանվեց էլեկտրոնային հերթագրման համակարգ, որը գործում է առ այսօր։ Վերջինիս ներդրման շնորհիվ հաշվառման-քննական ստորաբաժանում այցելելու համար հերթագրված քաղաքացիները հրավիրվում են ստորաբաժանում առանձին ժամերի՝ բացառելով ստորաբաժանման ներսում կուտակումների առաջացումը։ Պետական մարմնի գտած լուծումը ոչ միայն հանգուցալուծեց առկա խնդիրը, այլև փրկեց բազմաթիվ կյանքեր։

Հաշվառման-քննական ստորաբաժանում այցելություն չի ենթադրում նաև օնլայն առքուվաճառքի պայմանագրի կնքման միջոցով ավտոմեքենայի սեփականության իրավունքի փոխանցման գործընթացը։ Ճանապարհային ոստիկանության հաշվառման-քննական ստորաբաժանման կողմից ստեղծված, նախկինում երբևէ չկիրառված ավտոմեքենայի առքուվաճառքի ընթացակարգ նախատեսող «գործիքը», տեղադրված է Ճանապարհային ոստիկանության պաշտոնական էլ․ կայքում։ Ինչպես արդեն նշվեց, այն հնարավորություն է տալիս ֆիզիկական անձանց առանց հաշվառման-քննական ստորաբաժանում այցելելու, առցանց եղանակով կնքելու ավտոմեքենայի առքուվաճառքի պայմանագիր՝ դրանով իսկ տեսականորեն կրճատելով միաժամանակ նույն վայրում գտնվող քաղաքացիների քանակը։ Գրեթե աննկատ մնացած նորարարության ստեղծումը ՆԳՆ ՃՈ հաշվառման-քննական և Ծրագրային ապահովման ստորաբաժանումների երկարատև և մանրակրկիտ աշխատանքի արդյունք է, ինչը էականորեն հարմարավետ է դարձնում ավտոմեքենայի հաշվառման գործընթացը։

ՆԳՆ հաշվառման-քննական ստորաբաժանումը մշտապես համագործակցում է պետական այլ շահագրգիռ կազմակերպությունների հետ։ Պարբերաբար հանդիպումներ են կազմակերպվում անհապաղ լուծում պահանջող հիմնախնդիրների քննարկման համար։ Վերջին տարիներին առավել սերտ համագործակցություն է իրականացվել Պետական եկամուտների կոմիտեի, Արտաքին գործերի նախարարության, Տարածքային կառավարման և ենթակառուցվածքների նախարարության գործընկերների հետ։ Այդ համագործակցության արդյունք կարելի է համարել մի շարք հիմնախնդիրների լուծումը։ Մասնավորապես, մաքսային սահմանակետերում ժամանակավոր համարանիշեր չտրամադրելու հետևանքով բազմաթիվ անհարմարություններ էին առաջանում ավտոմեքենա ներկրրած և այն սահմանի վրա ստացած քաղաքացիների համար, քանի որ նրանք ստիպված էին ավտոմեքենաները սահմանից մաքսատուն փոխադրել բացառապես քարշակի միջոցով։ Առանց համարանիշերի ավտոմեքենաների վարելը առաջացնում է վարչական պատասխանատվություն՝ վարելու իրավունքից զրկում։ Անելանելի վիճակում էին հայտնվել հատկապես բեռնատար ավտոմեքենա ներկրողները, քանի որ դրանք հնարավոր չէ տեղափոխել քարշակի միջոցով։ ՊԵԿ և ՆԳՆ համատեղ քննարկումների արդյունքում լուծումը գտնվեց՝ փոփոխություն կատարվեց ոլորտը կարգավորող 2010 թ. 1251-ն որոշման մեջ, ինչի ուժով սահմանային մաքսակետերը սկսեցին տրամադրել ծամանակավոր հաշվառման համարանիշեր՝ վարելու միջոցով ներկրվող ավտոմեքենաներին։

Նմանատիպ իրավիճակ էր ստեղծվել նաև ՏԿԵ նախարարությունում 2022-2023 թվականներին։ Երկրից արտահանվող շինարարական տեխնիկան անհնարին էր վարելով տեղափոխել, քանի որ գոյություն չուներ շինարարական տեխնիկան հաշվառումից հանելուց հետո այն վարելով տեղափոխելու համար նախատեսված համարանիշի տեսակ։ Երկարատև համատեղ քննարկումներից հետո որոշում կայացվեց փոփոխություն կատարելով ոլորտը կարգավորող օրենսդրական ակտերում ՆԳՆ Հաշվառման-քննական ստորաբաժանումների կողմից տրամադրվող «Տրանզիտ» տեսակի համարանիշերը տրամադրել նաև ՏԿԵ նախարարությանը։ Ստանալով նշված համարանիշերը՝ ՏԿԵ նախարարության լիազորված ստորաբաժանումը դրանք սկսեց տրամադրել արտահանվող հաշվառումից հանված շինարարական տեխնիկային, ինչով լուծվեց հերթական լրջագույն թնջուկը։

Վերջին 3 տարիներին հաշվառման-քննական ստորաբաժանումների ունեցած լրջագույն ձեռքբերումներից է գյուղ․ տեխնիկայի և շին․ տեխնիկայի հաշվառումը։ Գյուղ․ տեխնիկայի հաշվառման գործառույթը ստանձնելուց հետո հսկայական աշխատանք է կատարվել առկա տեղեկատվության թվայնացման, շտեմարանների ստեղծման ուղղությամբ։ Կատարված աշխատանքների արդյունքում այսօր գյուղ․ տեխնիկան հաշվառվում է համակարգչային տեխնիկայի միջոցով ի տարբերություն նախկինում իրականացվող մատյանային հաշվառման։ Հնարավոր է դարձել հետախուզման մեջ գտնվող գյուղ․ տեխնիկայի արագ հայտնաբերումը՝ խնայելով անձնակազմի և քաղաքացիների թանկարժեք ժամանակը և խուսափելով հնարավոր սխալանքներից։

Անընդհատ աշխատանքներ են տարվում նաև քաղաքացիների սպասարկման բարձր որակը, արագությունն ու անընդհատությունը ապահովելու ուղղությամբ։ Անհատ-պետություն համագործակցության օրինակ է հանդիսանում գործող ավտոշուկայի հարևանությամբ(Արարատի մարզի Մխչյան-Հովտաշեն 1) 2023 թվականի հուլիսի 10-ին նոր հասցեում վերաբացված ՃՈ Արտաշատի հաշվառման-քննական ստորաբաժանումը, որը անհամեմատ բարձր հարմարավետության պայմաններ է ապահովում սպասարկվող քաղաքացիների համար։ Հարևանությամբ գտնվող ավտոշուկայից ձեռք բերված ավտոմեքենաները գրանցվում և հաշվառվում են առանց նախապես հերթագրման, ինչը ապահովում է քաղաքացիների սպասարկման էլ ավելի բարձր որակ և հարմարավետություն։ Նոր հաշվառման-քննական ստորաբաժանումն ապահովված է նաև ավելի ընդարձակ, միաժամանակ մինչև 12 անձի սպասարկման հնարավորություն տվող տեսական քննության սենյակով, ժամանակակից չափորոշիչներին համապատասխանող ավտոդրոմով, տարբեր կատեգորիաների համար գործնական քննություն անցկացնելու համար նախատեսված քննական ավտոմոբիլներով, ինչը տեխնիկապես հնարավորություն է տալիս ավելացնելու մեկ աշխատանքային օրվա ընթացքում սպասարկվող վարորդի թեկնածուների քանակը։

Գյումրիում գործող Հյուսիսային մաքսատան շենքում վերաբացվել է Քննական-հաշվառման Հյուսիսային կենտրոնը։ Արդյունքում անհամեմատ հարմարավետ պայմաններ են ստեղծվել ավտոմեքենա մաքսազերծող քաղաքացիների համար, որոնք կարող են գրանցել և հաշվառել ավտոմեքենաները նույն վարչական շենքում և առանց նախապես հերթագրման։ Աշխատանքներ են տարվում նաև այլ մարզերում նմանատիպ ստորաբաժանումների ստեղծման ուղղությամբ։